### | | | | --- | --- | | | | | --- | | **Byråd** 26. november 2019 Sagsnr. 710-2019-834 Dok.nr. 710-2019-239840 Beth Krogh | | 177.                Kvalitetsstandard vedrørende bostøtte - Åbent

###

|  |  |
| --- | --- |
| Tidl. politisk behandling | BY, 28.08.18, pkt. 127 |
| Forventet sagsgang | SS-U, ØK, BY, høring, SS-U, ØK, BY |
| Lovgrundlag | Lov om social service |

###

**SAGENS INDHOLD**

Byrådet skal i denne sag tage stilling til en revideret
kvalitetsstandard vedrørende bostøtte på handicap- og psykiatriområdet, der
skal sendes i høring hos Handicaprådet.

Kvalitetsstandarden beskriver det serviceniveau, som Byrådet
fastlægger for indsatsen på bostøtteområdet i [adresse]. Beskrivelsen af
indholdet, omfanget og udførelsen af de kommunale ydelser skal sikre sammenhæng
mellem serviceniveau, afsatte ressourcer, afgørelser vedrørende tildeling af støtte
og levering af støtten.

Der er på handicap- og psykiatriområdet begrænsede
muligheder for fastlæggelse af et kommunalt serviceniveau, da området i høj
grad er lovreguleret. Borgere inden for målgruppen har retskrav på bostøtte,
men Byrådet har mulighed for at fastlægge, hvordan bostøtten gives
(hjemmebesøg, skærmbesøg, mv.), og hvilket omfang støtten har (korte,
længerevarende eller kompenserende forløb).

Kvalitetsstandarden for bostøtte dækker visitation til
servicelovens § 85 (hjælp, omsorg og støtte). Den blev senest revideret med
Byrådets godkendelse 28. august 2018.

Den primære ændring i kvalitetsstandarden er tilføjelsen af
en grafisk model, der illustrerer de forskellige former for bostøtte, som
borgerne kan tilbydes i [adresse]. Visualiseringen af serviceniveauet er
udarbejdet med baggrund i anbefalinger fra VIVE (Det nationale forsknings- og
analysecenter for velfærd), som herved imødekommes.

Formålet med tilføjelsen er at tydeliggøre, hvordan borgerne
kan få hjælp af kommunen. Modellen vil også fungere som et redskab i det
pædagogiske arbejde med borgerne og i visitationsøjemed.

Samtidig foreslås det, at sagsbehandlingstiden ændres fra en
måned til tre måneder, da den hidtidige frist ikke har vist sig mulig at
overholde i praksis. Dette skyldes, at der skal indregnes tid til indhentning
af oplysninger, partshøringer á minimum 14 dage, vurdering af behov mv. Til
gengæld tilbydes borgeren hjælp fra Social Indsats, mens sagen er under
behandling.

**VURDERING**

Social og Sundhed vurderer, at den
reviderede kvalitetsstandard giver borgerne bedre klarhed over, på hvilken måde
de kan tilbydes bostøtte i [adresse].

Kvalitetsstandarden styrker kommunens fokus på, at borgerne
i målgruppen får leveret hjælpen via den mindst indgribende indsats, og at
bostøtte i højere grad kan målrettes den enkelte borgers ønsker og behov.

**ØKONOMI**

Ændringen af kvalitetsstandarden har ingen direkte
økonomiske konsekvenser. Det vurderes, at den reviderede kvalitetsstandard vil
bidrage til, at den stigende efterspørgsel efter støtte kan imødekommes inden
for de nuværende økonomiske rammer uden servicemæssige konsekvenser for
borgerne. Samtidig vil den bidrage til, at borgeren kan være mest muligt i eget
liv.

[adresse] yder aktuelt bostøtte til omkring 250
borgere på handicap- og psykiatriområdet. Budgettet til bostøtteopgaven i
Favrskov Kommune er i 2019 i alt 17,8 mio. kr.

**INDDRAGELSE**

Kvalitetsstandarden sendes i høring i Handicaprådet.

**INDSTILLING**

Direktøren for Social og Sundhed indstiller til Byrådet:

1.    At kvalitetsstandarden godkendes og sendes i høring hos
Handicaprådet.

**BESLUTNING**

***Social- og Sundhedsudvalget, 5. november 2019:***

Fraværende:Ingen

Indstilles godkendt.

***Økonomiudvalget, 18. november 2019:***

Fraværende:Janni Jespersen

Indstilles godkendt.

**Bilag**

|  |  |
| --- | --- |
| Kvalitetsstandard for bostøtte, oktober 2019 | 710-2019-234035 |